open-index/open-wikipedia-markdown huggingface dataset:
มาซูกิซี มาราลี

มาซูกิซี มาราลี (Mzukisi Marali) นักมวยสากลชาวแอฟริกาใต้ สถิติการชก 22 ครั้ง ชนะ 15 (น็อค 10) แพ้ 7 

## เกียรติประวัติ

* แชมป์เงารุ่นฟลายเวท WBO
** ชิง 19 ตุลาคม 2540 ชนะน็อค ซิมฟิเว บรุกเว ยก 6 ที่ แอฟริกาใต้
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นไลท์ฟลายเวท WBC เมื่อ 31 พฤษภาคม 2540 แพ้น็อค สมาน ส.จาตุรงค์ ยก 4 ที่ เพชรบูรณ์
** ชิงแชมป์โลกรุ่นฟลายเวท WBU เมื่อ24 ตุลาคม 2541 ชนะน็อค ปีเตอร์ คัลชอร์ ยก 7 ที่ อังกฤษ

## อ้างอิง

* สถิติการชก boxrec.com  

หมวดหมู่:นักมวยสากลชาวแอฟริกาใต้
หมวดหมู่:แชมป์เงา WBO
เอริก โมเรล

**เอริก โมเรล** () มีชื่อเต็มว่า **เอริก อาร์ตูโร โมเรล** (Eric Arturo Morel) นักมวยสากลอาชีพชาวปวยร์โตรีโก

ก่อนชกมวยสากลอาชีพ โมเรลเคยผ่านการชกมวยสากลสมัครเล่นมาก่อน โดยเข้าแข่งขันในโอลิมปิก 1996 ที่แอตแลนตา สหรัฐอเมริกา ในรุ่นฟลายเวท ในนามทีมชาติสหรัฐอเมริกา แต่แพ้ต่อ ไมโคร โรเมโร นักมวยสากลสมัครเล่นจากคิวบาไป 12-24 หมัด ตกรอบแรก ซึ่งต่อมาโรเมโรได้ครองเหรียญทองในรุ่นนี้

## เกียรติประวัติ

* แชมป์โลก WBA รุ่นฟลายเวท 
** ชิง 5 สิงหาคม 2543 ชนะคะแนน ศรพิชัย พิษณุราชันย์ ที่สหรัฐ
** ป้องกันแชมป์ครั้งที่ 1, 7 ตุลาคม 2543 ชนะคะแนน อัลเบร์โต ออนติเบรอส ที่สหรัฐ
** ป้องกันแชมป์ครั้งที่ 2, 15 ธันวาคม 2543 ชนะคะแนน ฆิลเบร์โต เกบ บาอัส ที่สหรัฐ
** ป้องกันแชมป์ครั้งที่ 3, 8 มิถุนายน 2545 ชนะอาร์ทีดี โฆเซ เด เฮซุส โลเปซ ยก 8 ที่สหรัฐ
** ป้องกันแชมป์ครั้งที่ 4, 12 ตุลาคม 2545 ชนะทีเคโอ​ เด่นเก้าแสน เก้าวิชิต ยก 11 ที่สหรัฐ
** ป้องกันแชมป์ครั้งที่ 5, 28 มิถุนายน 2546 ชนะคะแนน อิซิโดร การ์ซิอา ที่ปวยร์โตรีโก
** เสียแชมป์ 6 ธันวาคม 2546 แพ้คะแนน โลเรนโซ ปาร์รา ที่ปวยร์โตรีโก
* แชมป์ WBO NABO รุ่นซูเปอร์ฟลายเวท
** ชิง 20 มีนาคม 2547 ชนะคะแนน เฮซุส โรฮัส ที่ปวยร์โตรีโก
** ป้องกันแชมป์ครั้งที่ 1, 29 มกราคม 2548 ชนะคะแนน ฮวน อัลฟอนโซ เกบ บาอัส ที่ปวยร์โตรีโก
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นซูเปอร์ฟลายเวทเมื่อ 19 มีนาคม 2548 แพ้คะแนน มาร์ติน กัสติโย ที่สหรัฐ
** ชิงแชมป์เงา WBO รุ่นแบนตั้มเวทเมื่อ 30 สิงหาคม 2551 แพ้คะแนน เอริเบร์โต รุยซ์ ที่ปวยร์โตรีโก
** ชิงแชมป์เฉพาะกาล WBO รุ่นแบนตั้มเวทเมื่อ 13 กุมภาพันธ์​ 2553 แพ้คะแนน เจอร์รี่ พีญาโลซา ที่สหรัฐ
** ชิงแชมป์โลก WBC รุ่นซูเปอร์แบนตั้มเวทเมื่อ 21 เมษายน 2555 แพ้คะแนน อับเนร์ มาเรส ที่สหรัฐ
** ชิงแชมป์โลก IBF รุ่นแบนตั้มเวท​เมื่อ 15 กันยายน​ 2555 แพ้อาร์ทีดี เลโอ ซานตา กรุซ ยก 5 ที่สหรัฐ

## อ้างอิง
* สถิติการชก boxrec.com 

อเอริก มโมเรล
หมวดหมู่:แชมป์โลก WBAหมวดหมู่:นักมวยสากลสมัครเล่นชาวอเมริกัน
หมวดหมู่:บุคคลจากซานฮวน (ปวยร์โตรีโก)
กล้วยไข่

**กล้วยไข่** เป็นชื่อของผลไม้ชนิดหนึ่งที่อยู่ในตระกูลกล้วย (Musaceae) โดยมีชื่อสามัญในภาษา, , กล้วยชนิดนี้สามารถปลูกได้ทุกภาคของประเทศไทย ถือว่าเป็นพืชเศรษฐกิจสำคัญอย่างหนึ่งที่สามารถนำรายได้เข้าประเทศได้ เป็นสินค้าขึ้นชื่อของจังหวัดกำแพงเพชร นิยมรับประทานกับกระยาสารท 

งานวิจัยของสำนักโภชนาการ กรมอนามัย พบว่า กล้วยไข่มีประโยชน์สูง โดยมีวิตามินอี เบตาแคโรทีน และวิตามีนซี ซึ่งเป็นสารต้านอนุมูลอิสระที่เป็นสาเหตุของโรคมะเร็ง การอักเสบ รวมทั้งโรคตาต้อกระจกได้ ผลการวิจัยพบว่าใน 1 ผล ซึ่งมีน้ำหนักประมาณ 40 กรัม มีเบตาแคโรทีน 108 ไมโครกรัม, วิตามินอี 0.19 มิลลิกรัม, วิตามินซี 4 มิลลิกรัม และให้พลังงาน 44 กิโลแคลอรี ในการกินนั้น แนะนำให้รับประทานแทนข้าวได้ 2 ผล เด็กกินได้ 1–2 ผล โดยต้องลดปริมาณข้าวลงเพราะกล้วยไข่ 2 ผลเท่ากับข้าว 1 ทัพพี

## เศรษฐกิจ
### ประเทศไทย
กล้วยไข่เป็นผลไม้ส่งออกที่สำคัญของประเทศไทย มีปริมาณ และมูลค่าการส่งออกเพิ่มขึ้นทุกปี ข้อมูลจากสำนักงานเศรษฐกิจการเกษตรในปี พ.ศ. 2550 รายงานว่ามีปริมาณการส่งออก 15,000 ตัน มูลค่า 100 ล้านบาท แต่ข้อมูลที่ได้รับฟังจากผู้ส่งออกมีปริมาณสูงกว่าทางราชการประมาณ 2-3 เท่า และมูลค่าการส่งออกนับพันล้านบาท ทำนองเดียวกับพื้นที่ปลูกกล้วยไข่ ซึ่งยังไม่ทราบแน่ชัด เพราะกล้วยไข่มีปลูกทั้งเป็นพืชเชิงเดี่ยวและปลูกแซมในสวนผลไม้ ข้อมูลในปี พ.ศ. 2546 รายงานว่ามีพื้นที่ปลูก 75,177 ไร่ แต่ปัจจุบันพื้นที่ปลูกกล้วยไข่มีการเปลี่ยนแปลงไปมาก แหล่งปลูกกล้วยไข่เชิงเดี่ยว เช่น จังหวัดกำแพงเพชร ตาก นครสวรรค์ ลดพื้นที่ปลูกลง เพราะปัญหาลมพายุทำให้ผลผลิตเสียหาย ขณะเดียวกันก็มีพืชอื่นที่มีราคาดีเช่น อ้อย มันสำปะหลัง และข้าวโพด จึงได้มีการนำมาปลูกแทน ทำให้พื้นที่ปลูกกล้วยไข่ลดลง ตรงกันข้ามกับในภาคตะวันออกนั้นได้มีการขยายพื้นที่ปลูกเพิ่มขึ้น เช่น ที่จังหวัดจันทบุรี ระยอง และตราด ปลูกแซมในสวนผลไม้ ทำให้ลดปัญหาการโค่นล้มจากลมพายุ ทางภาคใต้มีการปลูกมากที่จังหวัดชุมพร ซึ่งสามารถผลิตกล้วยไข่ออกสู่ตลาดได้ตลอดทั้งปี

## อ้างอิง

## แหล่งข้อมูลอื่น

หมวดหมู่:กล้วย
หมวดหมู่:ผลไม้
กรมบริจาภักดีศรีสุดารักษ์

**กรมบริจาภักดีศรีสุดารักษ์** มีพระนามเดิมว่า **เจ้าหญิงฉิม** เป็นพระธิดาของเจ้าพระยานครศรีธรรมราช (หนู) เจ้าผู้ครองนครศรีธรรมราช และเป็นพระมเหสีฝ่ายซ้ายในสมเด็จพระเจ้ากรุงธนบุรี

## พระประวัติ
กรมบริจาภักดีศรีสุดารักษ์ หรือพระนามเดิมว่า**เจ้าหญิงฉิม** เป็นพระธิดาในเจ้าพระยานครศรีธรรมราช (หนู) เจ้าผู้ครองนครศรีธรรมราชซึ่งตั้งตนเป็นรัฐอิสระหลังการเสียกรุงศรีอยุธยาครั้งที่สองเรียกว่าก๊กเจ้าเมืองนคร และมิได้มีพื้นเพเป็นชาวนครศรีธรรมราช เจ้านครศรีธรรมราชมีพระธิดาสามองค์ที่ประสูติแต่หม่อมทองเหนี่ยว พระชายา ผู้มีเชื้อสายจีนในเมืองนครศรีธรรมราช ได้แก่ เจ้าหญิงชุ่ม (หรือนวล), เจ้าหญิงฉิม และเจ้าหญิงปราง (หรือ หนูเล็ก) ในราชสำนักนครศรีธรรมราชออกพระนามว่า ทูลกระหม่อมฟ้าหญิงใหญ่, ทูลกระหม่อมฟ้าหญิงกลาง และทูลกระหม่อมฟ้าหญิงเล็กตามลำดับ และมีพระขนิษฐาต่างมารดาอีกองค์หนึ่งคือเจ้าหญิงยวน (หรือจวน) นิธิ เอียวศรีวงศ์สันนิษฐานว่ากรมบริจาภักดีศรีสุดารักษ์น่าจะประสูติใน พ.ศ. 2302 ขึ้นไปเป็นอย่างช้า

เมื่อสมเด็จพระเจ้ากรุงธนบุรีทรงปราบปรามชุมนุมเจ้านครศรีธรรมราชได้เมื่อปี พ.ศ. 2312 เจ้านครศรีธรรมราชยอมสวามิภักดิ์ สมเด็จพระเจ้ากรุงธนบุรีก็ไม่ทรงถือว่าเจ้านครศรีธรรมราชเป็นกบฏ จึงโปรดเกล้าฯ ให้เข้าไปรับราชการในกรุงธนบุรี และทรงแต่งตั้งเจ้านราสุริวงษ์ พระเจ้าหลานเธอครองนครศรีธรรมราชแทน ด้วยเหตุนี้เจ้านครจึงถวายธิดาคือเจ้าหญิงฉิมเป็นพระสนมสนองพระเดชพระคุณโดยมีเจ้าหญิงปรางติดตามไปด้วย

ขณะที่เจ้าหญิงฉิมรับราชการเป็นพระสนมนั้น ได้สนองพระเดชพระคุณประสูติกาลพระโอรสคือเจ้าฟ้าทัศพงษ์ (ราว พ.ศ. 2319) ปีต่อมาจึงประสูติกาลพระโอรสอีกคือเจ้าฟ้าทัศไพ จึงมีนามเป็น**เจ้าจอมมารดาฉิม** ตำแหน่งพระสนมเอก หลังการประสูติกาลพระโอรสเป็นมารดาเจ้า สมเด็จพระเจ้ากรุงธนบุรีทรงยกเจ้าจอมมารดาฉิมขึ้นเป็น**กรมบริจาภักดีศรีสุดารักษ์** เป็นมเหสีฝ่ายซ้าย มีพระราชโอรส-ธิดาด้วยกัน 4 พระองค์ ได้แก่
# เจ้าฟ้าทัศพงษ์ (ต่อมาถูกถอดพระยศเป็นพระพงษ์นรินทร์) เป็นต้นสกุลพงษ์สิน
# เจ้าฟ้าทัศไพ (ต่อมาถูกถอดพระยศเป็นพระอินทร์อภัย) เป็นบิดาของเจ้าจอมมารดาน้อย ในรัชกาลที่ 4 ต้นราชสกุลนพวงศ์และสุประดิษฐ์
# เจ้าฟ้านเรนทรราชกุมาร (ต่อมาถูกถอดพระยศเป็นพระนเรนทรราชา) เป็นต้นสกุลรุ่งไพโรจน์
# เจ้าฟ้าปัญจปาปี (ต่อมาถูกลดพระยศเป็นหม่อมปัญจปาปี) เป็นหม่อมในสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ ต้นราชสกุลอิศรางกูร

กรมบริจาภักดีศรีสุดารักษ์สิ้นพระชนม์เมื่อใดไม่เป็นที่ปรากฏ

## ในวัฒนธรรมสมัยนิยม
มีนักแสดงผู้รับบท กรมบริจาภักดีศรีสุดารักษ์ ได้แก่

* ประทุม ประทีปเสน จากภาพยนตร์เรื่อง พระเจ้ากรุงธนบุรี (2495)
* ชลิดา เถาว์ชาลี ตันติพิภพ จากละครเรื่อง ศรีอโยธยา 2 (2562)

## อ้างอิง

หมวดหมู่:พระภรรยาในสมเด็จพระเจ้าตากสินมหาราช
หมวดหมู่:เจ้านายทรงกรมสมัยกรุงธนบุรี
หมวดหมู่:บุคคลจากจังหวัดนครศรีธรรมราช
หมวดหมู่:ชาวไทยเชื้อสายจีน
หมวดหมู่:เจ้าหญิงนครศรีธรรมราช
หมวดหมู่:เจ้านายที่ถูกถอดจากฐานันดรศักดิ์
หมีหมา

**หมีหมา** หรือ **หมีคน** (; อีสาน: เหมือย) 

## ลักษณะ
หมีหมาเป็นหมีที่มีขนาดเล็กที่สุดในโลก ลำตัวยาวประมาณ 1 เมตร ขนตามตัวสั้นสีดำปนสีน้ำตาล ขนบริเวณอกโค้งเป็นรูปตัว U สีขาวนวล บริเวณหน้าตั้งแต่ตาไปถึงปลายจมูกสีค่อนข้างขาว หรือน้ำตาลอ่อน
ปกติหมีหมาหากินกลางคืน บางครั้งก็ออกหากินกลางวัน มักหากินเป็นคู่ อยู่ในป่าทึบ ไม่ชอบอยู่ตามเขา ดุร้ายและขึ้นต้นไม้เก่งกว่าหมีควาย (*U. thibetanus*) มีอุปนิสัยโมโหง่าย      ชอบนอนบนต้นไม้หรือตามโพรงไม้สูง ๆ ไม่ชอบนอนพื้นดิน บางครั้งร้องคล้ายเสียงสุนัขเห่ากระโชก จึงเรียกว่า หมีหมา เมื่อยืน 2 ขา จะยืนตัวตรง จึงเรียกอีกชื่อว่า หมีคน

## ถิ่นอาศัย
หมีหมา พบในพม่า, อินโดจีน, ไทย, มาเลเซีย, สุมาตรา, บอร์เนียว, ภาคใต้ของจีน ในประเทศไทยพบมากทางภาคใต้

## อาหาร
หมีหมา  ชอบกินลูกไม้ ใบไม้อ่อน สัตว์เล็ก ๆ แมลงรวมทั้งไส้เดือน ที่ชอบมาก คือน้ำผึ้ง นอกจากนี้ยังชอบกินเนื้ออ่อนของมะพร้าว
## การสืบพันธุ์
หมีหมา  มีการผสมพันธุ์ได้ตลอดทั้งปี ตั้งท้องประมาณ 95–96 วัน ปกติออกลูกครั้งละ 1–2 ตัว อายุยืนถึง 20 ปี

## สถานภาพปัจจุบัน
สัตว์ป่าคุ้มครอง ตามพระราชบัญญัติสงวน และคุ้มครองสัตว์ป่า พุทธศักราช 2535

## อ้างอิง

## แหล่งข้อมูลอื่น
* 

หมวดหมู่:หมี
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศจีน
หมวดหมู่:สัตว์ที่พบบนเกาะบอร์เนียว
หมวดหมู่:สัตว์ที่พบในประเทศมาเลเซีย
Anastasius Bibliothecarius

**Anastasius Bibliothecarius** เป็นบรรณารักษ์ และผู้ที่ได้ชื่อว่าพระสันตะปาปาปลอม (antipope) ในมุมมองของนิกายโรมันคาทอลิก

## อ้างอิง

* http://www.newadvent.org/cathen/16002b.htm

หมวดหมู่:พระสันตะปาปา
วิรัช ลิ้มวิชัย

**วิรัช ลิ้มวิชัย** (เกิด 13 ตุลาคม พ.ศ. 2490) ปัจจุบันดำรงตำแหน่งผู้พิพากษาอาวุโส อดีตประธานศาลฎีกาและประธานศาลรัฐธรรมนูญ

## ประวัติ
วิรัช เกิดเมื่อวันที่ 13 ตุลาคม พ.ศ. 2490 สำเร็จการศึกษาระดับปริญญาตรี คณะนิติศาสตร์ จากมหาวิทยาลัยธรรมศาสตร์ และเนติบัณฑิตไทย (สอบได้อันดับที่ 3 ของรุ่นที่ 24) เมื่อปี พ.ศ. 2516 เริ่มรับราชการสอบได้เป็นผู้ช่วยผู้พิพากษา จากนั้น ได้ดำรงตำแหน่งเป็นผู้พิพากษาประจำกระทรวง, ผู้พิพากษาศาลจังหวัดนครศรีธรรมราช และศาลจังหวัดเพชรบุรี

## การทำงาน
ปี พ.ศ. 2526 ได้ขึ้นเป็นผู้พิพากษาหัวหน้าศาลประจำกระทรวง ผู้พิพากษาหัวหน้าคณะในศาลภาษีอากรกลาง และผู้พิพากษาหัวหน้าคณะในศาลอาญาธนบุรี โดยได้เป็นรองอธิบดีผู้พิพากษาศาลอาญาธนบุรี ปี พ.ศ. 2537 รองอธิบดีผู้พิพากษาศาลแพ่งกรุงเทพใต้ ปี พ.ศ. 2539 จากนั้น ได้ดำรงตำแหน่งสำคัญในศาลสูง ได้เป็นประธานศาลอุทธรณ์ ภาค 8 ปี พ.ศ. 2546 และประธานแผนกคดีเยาวชนและครอบครัวในศาลฎีกา 

ในปี พ.ศ. 2548 วิรัช ดำรงตำแหน่งรองประธานศาลฎีกา และได้รับความไว้วางใจจากปัญญา ถนอมรอด ประธานศาลฎีกา แต่งตั้งเป็นประธานคณะกรรมการตรวจสอบข้อเท็จจริง กรณีร้องเรียนว่ามีข้าราชการพยายามเสนอสินบนตุลาการรัฐธรรมนูญ ในการพิพากษาคดียุบพรรคการเมือง 

วิรัช ดำรงตำแหน่งประธานศาลฎีกาเมื่อวันที่ 1 ตุลาคม พ.ศ. 2550 สืบต่อจากปัญญา ถนอมรอด

## เครื่องราชอิสริยาภรณ์

## อ้างอิง

หมวดหมู่:ประธานศาลฎีกาไทย
หมวดหมู่:ข้าราชการฝ่ายตุลาการชาวไทย
หมวดหมู่:ผู้พิพากษาไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ดุจดั่งอวตาร

[thumb|นิคมอวกาศ (space colonies) ภายใน '''ราม''' จากจินตนาการของศิลปิน ของ[นาซา]]
**ดุจดั่งอวตาร** () เป็นนิยายวิทยาศาสตร์ที่เขียนโดย อาร์เทอร์ ซี. คลาร์ก ตีพิมพ์ครั้งแรกในปี พ.ศ. 2515  และได้รับรางวัลเนบิวลา ในปี พ.ศ. 2516 และ รางวัลฮิวโกและรางวัลจูปิเตอร์ ในปี พ.ศ. 2517

Rendezvous with Rama กล่าวถึงยานอวกาศลึกลับ รูปทรงกระบอกขนาดความยาว 30 ไมล์  จากอารยธรรมอื่น ที่เดินทางเข้ามาในระบบสุริยะ และถูกสำรวจโดยทีมนักบินอวกาศชาวโลก ซึ่งตั้งชื่อยานลึกลับลำนี้ว่า **ราม** (RAMA)  นวนิยายกล่าวถึงมุมมองของนักสำรวจ ที่พบกับสิ่งที่ไม่เคยพบเห็น และกล่าวถึง "การติดต่อครั้งแรก" (first contact) ระหว่างสองอารยธรรมที่แตกต่างกันอย่างสิ้นเชิง  เหตุการณ์ในเรื่อง เกิดขึ้นในคริสต์ศตวรรษที่ 22 (ค.ศ. 2130)

Rendezvous with Rama  เป็นนวนิยายเรื่องแรก จาก 4 เรื่อง ในชุด **RAMA** ของคลาร์ก ซึ่งประกอบด้วย
# Rendezvous with Rama (1972)
# Rama II (1989) คลาร์ก เขียนร่วมกับ เจนทรี ลี (Gentry Lee)
# The Garden of Rama (1991) คลาร์ก เขียนร่วมกับ เจนทรี ลี
# Rama Revealed (1993) คลาร์ก เขียนร่วมกับ เจนทรี ลี

ต่อมา เจนทรี ลี ยังได้เขียนนวนิยายภาคต่อมาอีก 2 เรื่อง คือ  Bright Messengers (1995) และ  Double Full Moon Night (1999)

Rendezvous with Rama  ได้รับการแปลเป็นภาษาไทยโดย ธนพงษ์ สิงห์ประเสริฐ เมื่อ พ.ศ. 2524 ตีพิมพ์โดย ออบิท ใช้ชื่อไทยว่า **ดุจดั่งอวตาร** ชื่อภาษาไทยตั้งโดย "บรรยงก์"   ตีพิมพ์ครั้งที่สองในปี พ.ศ. 2546

## ภาพยนตร์
ในปี พ.ศ. 2546 มอร์แกน ฟรีแมน  นักแสดงชาวอเมริกัน ได้ประกาศว่าจะสร้างภาพยนตร์จากนวนิยายเรื่องนี้  กำกับโดย เดวิด ฟินเชอร์ ภาพยนตร์มีกำหนดฉายในปี พ.ศ. 2552  ต่อมาเดวิด ฟินเชอร์ได้ประกาศเมื่อปี พ.ศ. 2551 ว่ามีแนวโน้มที่ภาพยนตร์เรื่องนี้จะไม่ได้สร้าง เนื่องจากปัญหาด้านสุขภาพของฟรีแมน  ส่วนหน้า IMDb ของโครงการภาพยนตร์เรื่องนี้ได้ถูกถอดออกไป

แนวคิดของ "การติดต่อครั้งแรก" ในภาพยนตร์เรื่อง *[[Alien]]* (1979) และ *[[Star Trek]]: The Motion Picture* (1979) ได้รับอิทธิพลมาจากนวนิยายเรื่องนี้ 

ในปี พ.ศ. 2564 มีการประกาศสร้างภาพยนตร์จากนวนิยายเรื่องนี้อีกครั้ง โดย เดอนี วิลเนิฟว์ รับหน้าที่ผู้กำกับภาพยนตร์ ลิขสิทธิ์ในการสร้างภาพยนตร์ยังอยู่กับเรเวเลชั่น เอ็นเตอร์เทนเมนต์ ของมอร์แกน ฟรีแมน กับ ลอรี แมคเครียรี ซึ่งจะสร้างหนังร่วมกับ อัลคอน เอ็นเตอร์เทนเมนต์ ที่จะออกทุนสร้างให้ภาพยนตร์เรื่องนี้ และเคยร่วมงานกับวิลเนิฟมาตั้งแต่ภาพยนตร์เรื่อง Prisoners และ Blade Runner 2049 

## อ้างอิง

หมวดหมู่:บันเทิงคดีแนววิทยาศาสตร์
หมวดหมู่:อาร์เทอร์ ซี. คลาร์ก
สงครามสืบราชบัลลังก์ออสเตรีย

**สงครามสืบราชบัลลังก์ออสเตรีย** (; ) เป็นสงครามมหาอำนาจสุดท้ายของราชวงศ์บูร์บง-ฮาพส์บวร์ค โดยเกิดขึ้นจาก ค.ศ. 1740 ถึง 1748 และถือเป็นจุดที่ราชอาณาจักรปรัสเซียเริ่มกลายเป็นมหาอำนาจ

สงครามเริ่มจากการที่เมื่อจักรพรรดิคาร์ลที่ 6 แห่งโรมันอันศักดิ์สิทธิ์ เสด็จสวรรคตในค.ศ. 1740 พระนางมาเรีย เทเรซา ผู้เป็นพระราชบุตรเพียงองค์เดียวจึงได้สืบบัลลังก์ของฮังการี, โครเอเชีย, โบฮีเมีย, ออสเตรีย และปาร์มา ต่อจากพระราชบิดา ซึ่งขัดกับกฎหมายแซลิกที่ห้ามสตรีครองแว่นแคว้น นอกจากนี้ ด้วยความที่พระนางซึ่งเป็นสตรีไม่สามารถสืบตำแหน่งจักรพรรดิโรมันอันศักดิ์สิทธิ์ได้ จึงผลักดันให้พระสวามีคือฟรันซ์ สเตฟัน ดยุกแห่งลอแรน ขึ้นเป็นจักรพรรดิโรมันอันศักดิ์สิทธิ์แทน

การที่สตรีได้ครองแผ่นดินซึ่งขัดกับกฎหมาย ทำให้บรรดามหาอำนาจออกมาเรียกร้องสิทธิในบัลลังก์จักรวรรดิให้แก่เจ้านครที่เป็นบุรุษและเหมาะสมกว่า ประเทศปรัสเซียและประเทศฝรั่งเศสมีความต้องการบั่นทอนอำนาจของราชวงศ์ฮาพส์บวร์คแห่งออสเตรียเป็นทุนเดิมอยู่แล้ว ในขณะที่ประเทศคู่อริของทั้งปรัสเซียและฝรั่งเศสอย่างบริเตนใหญ่และสาธารณรัฐดัตช์ก็คอยสนับสนุนฮาพส์บวร์ค สเปนซึ่งกำลังทำสงครามกับบริเตนใหญ่มาตั้งแต่ปี 1739 จึงถือโอกาสนี้เข้าข้างฝ่ายปรัสเซียและฝรั่งเศสเพื่อหมายจะขจัดอิทธิพลของราชวงศ์ฮาพส์บวร์คเหนือคาบสมุทรสเปนในคราวเดียว เป็นการยิงปืนนัดเดียวได้นกสองตัว

การรบส่วนใหญ่เกิดขึ้นในภาคพื้นดิน ในขณะที่ชาติอื่นๆยังคงใช้ทหารรับจ้างมาทำการรบ ประเทศปรัสเซียผ่านการปฏิรูปกองทัพเป็นระบบทหารประจำการแล้ว จึงมีแสนยานุภาพที่เหนือกว่า ประเทศปรัสเซียสามารถมีชัยเหนือราชวงศ์ฮาพส์บวร์คในสงครามไซลีเชียครั้งที่หนึ่งในปี 1742 ซึ่งทำให้ปรัสเซียได้เข้าครอบครองดินแดนไซลีเชีย ปรัสเซียได้รับชัยชนะอีกครั้งในสงครามไซลีเชียครั้งที่สองในปี 1744 ในขณะที่ฝรั่งเศสก็ทำการโจมตีอาณานิคมต่างๆของบริเตนใหญ่ในทวีปอเมริกาเหนือเป็นสงครามที่เรียกว่าสงครามพระเจ้าจอร์จ

สงครามครั้งนี้จบลงด้วยสนธิสัญญาแอกซ์-ลา-ชาแปลในปี 1748 พระนางมาเรีย เทราซา สูญเสียดินแดนไซลีเชียให้แก่ปรัสเซีย และเสียแคว้นปาร์มาและปีอาเชนซาให้แก่สเปน แลกกับการยอมรับพระนางเป็นอาร์ชดัชเชสแห่งออสเตรียและกษัตริย์แห่งโบฮีเมีย ส่วนฝรั่งเศสไม่ได้อะไรเป็นชิ้นเป็นอันมากนัก ความสงบสุขอยู่ได้ไม่นานนัก ความอยากได้ดินแดนไซลีเชียคืนมาของออสเตรียทำให้เกิดการเปลี่ยนดุลอำนาจครั้งใหญ่ในยุโรปเมื่อปี 1756 ซึ่งนำไปสู่สงครามครั้งใหญ่กว่าอย่างสงครามเจ็ดปี

## กำลังทหารใน ค.ศ. 1740

## ดูเพิ่ม
* จักรพรรดินีมาเรีย เทเรซา
* ราชอาณาจักรปรัสเซีย
* พระเจ้าฟรีดริชที่ 2 แห่งปรัสเซีย

## อ้างอิง

## ข้อมูล
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  online pp. 416–439
* 
* 
* 


หมวดหมู่:ประวัติศาสตร์ออสเตรีย
ออสเตรีย
หมวดหมู่:สงครามเกี่ยวข้องกับราชาธิปไตยฮาพส์บวร์ค
หมวดหมู่:สงครามเกี่ยวข้องกับปรัสเซีย
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับสหราชอาณาจักร
หมวดหมู่:สงครามเกี่ยวข้องกับอิตาลี
หมวดหมู่:สงครามเกี่ยวข้องกับเนเธอร์แลนด์
หมวดหมู่:สงครามเกี่ยวข้องกับรัสเซีย
หมวดหมู่:สงครามเกี่ยวข้องกับสเปน
หมวดหมู่:สงครามเกี่ยวข้องกับสวีเดน
สงครามสืบราชบัลลังก์ออสเตรีย
หมวดหมู่:ความขัดแย้งในระดับโลก
หมวดหมู่:พระเจ้าฟรีดริชที่ 2 แห่งปรัสเซีย
หมวดหมู่:พระเจ้าหลุยส์ที่ 15 แห่งฝรั่งเศส
หมวดหมู่:จักรพรรดินีมาเรีย เทเรซา
หมวดหมู่:พระเจ้าจอร์จที่ 2 แห่งบริเตนใหญ่
ซอลิดสเตตไดรฟ์

[thumb|300px|'''โซลิดสเตตไดรฟ์''' ถูกแยกส่วนเปรียบเทียบกับ [ฮาร์ดดิสก์ ที่ใช้จานแม่เหล็กหมุน จะเห็นได้ว่าแบบจานแม่เหล็กหมุนนั้น มีข้อจำกัดเกี่ยวกับความทนต่อแรงสั่นสะเทือน เพราะหัวอ่านข้อมูลเป็นอุปกรณ์ที่มีความละเอียดอ่อนมากซึ่งอาจจะกระทบถูกจานหมุนและได้รับความเสียหายได้หากมีแรงกระแทกจากภายนอกที่มากพอ ในขณะที่โซลิดสเตตไดรฟ์ ไม่มีข้อจำกัดอันนี้]]
[thumb|โซลิดสเตตไดรฟ์จาก [DDR SDRAM มีความจุ 128 จิกะไบต์ และมีอัตราข้อมูล 3072 เมกะไบต์ต่อวินาที]]
[thumb|โซลิดสเตตไดรฟ์จาก [DDR SDRAM จำเป็นต้องมีแหล่งพลังงานเลี้ยงตลอดเวลา ขณะที่โซลิดสเตตไดรฟ์จาก NAND ไม่ต้องการ]]
thumb|mSATA SSD

**โซลิดสเตตไดรฟ์** () หรือ **เอสเอสดี** คือ อุปกรณ์จัดเก็บข้อมูลชนิดหนึ่ง ซึ่งใช้ชิปวงจรรวมที่ประกอบรวมเป็น หน่วยความจำ เพื่อจัดเก็บข้อมูลแบบถาวรเหมือนฮาร์ดดิสก์ เทคโนโลยีของโซลิดสเตตไดรฟ์ถูกสร้างมาเพื่อทดแทนฮาร์ดดิสก์จึงทำให้มีอินเทอร์เฟส อินพุต/เอ้าพุต เหมือนกันและสามารถใช้งานแทนกันได้ และเนื่องจากโซลิดสเตตไดรฟ์ถูกสร้างด้วยวงจรอิเล็กทรอนิกส์จึงไม่มีชิ้นส่วนจักรกลใด ๆ ที่มีการเคลื่อนที่ *(หลักการของ ฮาร์ดดิสก์ และ ฟรอปปี้ดิสก์ คือใช้จานแม่เหล็กหมุน)* ส่งผลให้ความเสียหายจากแรงกระแทกของโซลิดสเตตไดรฟ์นั้นน้อยกว่าฮาร์ดดิสก์ (หรือทนต่อการแรงสั่นสะเทือนได้ดี) โดยการเปรียบเทียบจากการที่โซลิดสเตตไดรฟ์ไม่ต้องหมุนจานแม่เหล็กในการอ่านข้อมูลทำให้อุปกรณ์กินไฟน้อยกว่า และใช้เวลาในการเข้าถึงข้อมูล (access time) และเวลาในการหน่วงข้อมูล (latency) น้อยกว่าเนื่องจากสามารถเข้าถึงข้อมูลในตำแหน่งต่าง ๆ ได้รวดเร็วและทันทีโดยไม่ต้องรอการหมุนจานแม่เหล็กให้ถึงตำแหน่งของข้อมูล

คำว่าโซลิดสเตตไดรฟ์เป็นคำกว้าง ๆ ที่อธิบายถึงอุปกรณ์เก็บข้อมูลลักษณะเดียวกับฮาร์ดดิสก์แต่ใช้หน่วยความจำในการเก็บข้อมูลทดแทนการใช้จานแม่เหล็ก โซลิดสเตตไดรฟ์จึงมีหลายชนิดซึ่งแตกต่างกันตามชนิดหน่วยความจำที่ใช้ในการเก็บข้อมูล ปัจจุบันหน่วยความจำที่นิยมนำมาใช้ในโซลิดสเตตไดรฟ์คือ หน่วยความจำแฟลช ซึ่งพบเห็นได้ทั่วไปและเป็นที่นิยมที่สุดแต่มีข้อเสียที่จำกัดจำนวนครั้งในการเขียนข้อมูลทับ และอีกชนิดคือ เอสเอสดีจาก DDR SDRAM หรือแรมที่ใช้เป็นหน่วยความจำหลักในคอมพิวเตอร์ที่เรารู้จักดี ซึ่งเร็วกว่าหน่วยความจำแฟลชมากและเขียนทับได้ไม่จำกัด แต่เพราะว่า DDR SDRAM เป็นหน่วยความจำชั่วคราว ดังนั้นการที่จะให้ทำงานเป็นหน่วยความจำถาวรก็ต้องมีแหล่งไฟฟ้าที่ถาวรเลี้ยงเพื่อไม่ให้ลืมข้อมูล ด้วยข้อจำกัดนี้ทำให้ไม่เป็นที่นิยมในการใช้ทั่วไปตามบ้านเรือนแต่นิยมในอุตสาหกรรมที่ต้องการแหล่งเก็บข้อมูลที่มีประสิทธิภาพสูง

## ชนิดของเอสเอสดี
#NOR Flash หน่วยความจำจะถูกเชื่อมต่อกันแบบขนาน ทำให้สามารถเข้าถึงข้อมูลได้อย่างอิสระ อ่านข้อมูลเร็วมาก แต่มีความจุต่ำ และราคาแพงมาก
#NAND Flash เป็นแบบเข้าถึงข้อมูลทีละบล็อก ทำให้มีความจุสูง ราคาถูก เป็นระบบเดียวกับ FlashDrive ที่เราใช้กันอยู่ทุกวันนี้มีราคาถูกกว่า ซึ่งแบ่งเป็น 2 ประเภท
##Single-Level Cell (SLC): ในแต่ละเซลล์เก็บข้อมูลได้ 1 บิต ทำงานเร็ว กินพลังน้อย และมีอายุการใช้งานนาน (เขียนได้ 1 แสนครั้งโดยประมาณ) แต่มีราคาสูง
##Multi-Level Cell (MLC): 1 เซลล์เก็บข้อมูลได้มากกว่า 1 บิต (ปัจจุบัน 1 เซลล์เก็บได้ 2 บิต และอยู่ในระหว่างการพัฒนาให้เก็บได้มากขึ้นเรื่อย ๆ ความเร็วต่ำกว่า ใช้พลังงานมากกว่า SLC เขียนได้ ไม่เกิน 1 หมื่นครั้ง แต่มีราคาถูก)

## เปรียบเทียบโซลิดสเตตไดรฟ์กับฮาร์ดดิสก์

## แหล่งข้อมูลอื่น
* รู้จักกับ Solid State Drive (SSD) 
* ทำไมต้องใช้ SSD : Solid State Drives 
*การใช้งาน SSD ร่วมกับ AHCI

## อ้างอิง

หมวดหมู่:หน่วยเก็บข้อมูลคอมพิวเตอร์แบบโซลิดสเตต
บาร์บารา บุช

**บาร์บารา เพียซ บุช** (; 8 มิถุนายน พ.ศ. 2468 – 17 เมษายน พ.ศ. 2561) เป็นภรรยาของประธานาธิบดีคนที่ 41 แห่งสหรัฐอเมริกา คือ จอร์จ เอช. ดับเบิลยู. บุช เมื่อปีกลายได้เป็นสุภาพสตรีหมายเลขหนึ่งแห่งสหรัฐอเมริกาตั้งแต่ พ.ศ. 2524 ถึง พ.ศ. 2533 เธอเป็นมารดาของประธานาธิบดีของอเมริกา คือ จอร์จ ดับเบิลยู บุช และอดีตผู้ว่าการรัฐฟลอริดาคือ เจ็บ บุช

## ช่วงต้นของชีวิต
บาร์บารา เพียซ เป็นบุตรีคนที่ 3 ของนางพอลีน โรบินสันก่อนหน้านี้ พอลีน กับ สามีของเธอ มาร์วิน เพียซผู้ซึ่งภายหลังเป็นประธานบริษัทแม็คคอล คอเปอเรชั่น ผู้ผลิตนิตยสารสตรี บาร์บาราเกิดที่นิวยอร์กและได้ไปอยู่ที่ชานเมือง บาร์บาราได้เข้าเรียนที่โรงเรียนรายน์ ครันทรี เดย์ จากนั้นเข้าเรียนที่ แอชลีย์ ฮอลล์ ในเมืองชาล์สตัน เซาท์แคโรไรนา
บาร์บาราเป็นนักกีฬาในวัยสาว และชอบ ว่ายน้ำ เล่นเทนนิส และขี่จักรยาน ช่วงแรกเธอมีความสนใจในการอ่าน
บรรพบุรุษของเธอ คือ โธมัส เพียซ แต่ก่อนเป็นผู้ไปอาศัยในอาณานิคมอังกฤษ และบรรพบุรุษของเธอ แฟรงคลิน เพียซเป็นประธานาธิบดีคนที่ 14 แห่งสหรัฐอเมริกา เธอเป็นลูกหลานของเจมส์ เพียซ จูเนียร์ผู้ซึ่งเป็นหลานคนที่ 4 ของแฟรงคลิน เพียซ แม่ของเธอเสียชีวิตด้วยอุบัติเหตุทางรถยนต์ในเดือนกันยายน พ.ศ. 2492

## อ้างอิง

* White House biography 
* Paper defining the role of the first lady , including a comparison between Barbara Bush and Hillary Clinton

หมวดหมู่:บุคคลจากฮิวสตัน
หมวดหมู่:ชาวอเมริกันเชื้อสายอังกฤษ
หมวดหมู่:สุภาพสตรีหมายเลขหนึ่งของสหรัฐอเมริกา
หมวดหมู่:สุภาพสตรีหมายเลขสองของสหรัฐอเมริกา
หมวดหมู่:บุคคลจากนครนิวยอร์ก
หมวดหมู่:บุคคลจากรัฐนิวยอร์ก
หมวดหมู่:บุคคลจากรัฐเท็กซัส‎
หมวดหมู่:ตระกูลบุช
โซเฟีย โรตารุ

**โซเฟีย โรตารุ** (Sofia Rotaru ในชื่อเต็ม Sofia Mihailovna Rotaru-Evdokimenko; มอลโดวา: Sofia Rotaru; ยูเครน: Софiя Ротару) เป็นนักร้อง นักแต่งเพลง โปรดิวเซอร์ นักกีตาร์ ชาวรัสเซีย ยูเครน และ มอลโดวา ที่ประสบความสำเร็จสูงในระดับโลก ได้รับฉายาว่า ราชินีแห่งเพลงป็อป (Queen Of Pop) และ "This is All We Have" 

## อ้างอิง

หมวดหมู่:นักร้องชาวยูเครน
หมวดหมู่:ชาวยูเครนเชื้อสายโรมาเนีย
หมวดหมู่:ชาวยูเครนเชื้อสายมอลโดวา
หมวดหมู่:บุคคลจากแคว้นแชร์นิวต์ซี
การโคจร

[thumb|การโคจรของ[ดาวเนปจูน]]
[thumb|การโคจรของ[ดาวยูเรนัส]]
**การโคจร** (orbital revolution) คือ การหมุนของวัตถุหนึ่งโดยมีศูนย์กลางอยู่ที่วัตถุอีกชิ้นหนึ่งตามวงโคจร หนึ่ง ๆ โดยวงโคจรนั้นอาจเป็น รูปวงกลม รูปวงรี ไฮเพอร์โบลา หรือ พาราโบลา

ในทางดาราศาสตร์ โดยทั่วไปการโคจรจะใช้เพื่ออธิบายการเคลื่อนที่ของวัตถุท้องฟ้าที่มีมวลน้อยภายใต้อิทธิพลแรงโน้มถ่วงของวัตถุท้องฟ้าที่มีมวลมากกว่า ตัวอย่างเช่น โลก ดาวเคราะห์ ดาวหาง และ วัตถุ อื่น ๆ รอบ ดาวฤกษ์ รวมถึง ดาวบริวาร ดาวเทียม ฯลฯ ที่โคจรรอบดาวเคราะห์ นอกจากนี้ยังใช้กับ ดาราจักรขนาดเล็ก เนบิวลา ฝุ่นคอสมิก ฯลฯ รอบดาราจักรขนาดใหญ่

ในกรอบอ้างอิงที่แตกต่างกัน การโคจรเป็นวงกลมจะปรากฏใน 2 ทิศทางภายใต้มุมการมองที่แตกต่างกัน คือ ทวนเข็มนาฬิกา และตามเข็มนาฬิกา ดังที่แสดงในรูปด้านล่าง ทรงกลมสีส้ม หมุนรอบทรงกลมสีแดงที่อยู่ตรงกลางภาพ ทรงกลมในภาพด้านซ้ายโคจรทวนเข็มนาฬิกา และทรงกลมในภาพด้านขวาโคจรตามเข็มนาฬิกา

หมวดหมู่:กลศาสตร์
หมวดหมู่:กลศาสตร์ท้องฟ้า
หมวดหมู่:การหมุน
หมู่เกาะเวอร์จินของสหรัฐ

[thumb|[อ่าวทรังก์ เกาะเซนต์จอห์น]]
**หมู่เกาะเวอร์จินของสหรัฐ** () เป็นกลุ่มเกาะกลุ่มหนึ่งในทะเลแคริบเบียนซึ่งเป็นพื้นที่เกาะของสหรัฐอเมริกา ในทางภูมิศาสตร์ หมู่เกาะนี้เป็นส่วนหนึ่งของกลุ่มเกาะเวอร์จินและตั้งอยู่ในหมู่เกาะลีเวิร์ดของภูมิภาคเลสเซอร์แอนทิลลิส

หมู่เกาะเวอร์จินของสหรัฐอเมริกาประกอบด้วยเกาะหลัก 3 เกาะ คือ เกาะเซนต์ครอย (Saint Croix) เกาะเซนต์จอห์น (Saint John) และเกาะเซนต์ทอมัส (Saint Thomas) รวมทั้งเกาะวอเตอร์ (Water Island) และหมู่เกาะเล็ก ๆ โดยรอบอีกเป็นจำนวนหนึ่ง ดินแดนแห่งนี้มีเนื้อที่รวม 346.36 ตารางกิโลเมตร (133.73 ตารางไมล์) จากการสำรวจสำมะโนประชากรปี พ.ศ. 2543 มีจำนวนประชากร 108,612 คน

เกาะหลัก 3 เกาะมีชื่อเล่นซึ่งมักเรียกกันในหมู่คนท้องถิ่น คือ "ร็อกซิตี" (เซนต์ทอมัส) "เลิฟซิตี" (เซนต์จอห์น) และ "ทวินซิตี" (เซนต์ครอย)

## ประวัติศาสตร์

## ภูมิศาสตร์

## การเมือง

## เศรษฐกิจ

## ประชากรศาสตร์

## เขตการปกครอง

## การขนส่ง

## การศึกษา

## ดูเพิ่ม
* หมู่เกาะบริติชเวอร์จิน

## อ้างอิง
* Virgin Islands of the United States, United States Census Bureau

## แหล่งข้อมูลอื่น

### เว็บไซต์ทางการ
* Convention between the United States and Denmark for cession of the Danish West Indies - Document signed in New York, August 4, 1916
* US Virgin Islands  - Official site for United States Virgin Islands Department of Tourism
* Transfer Day - Denmark's consulate in the U.S. Virgin Islands
* Virgin Islands  - The World Factbook, CIA Publications
* "Scholten and the emancipation of Danish Slaves in the Danish West Indies"
* USVI Governor's Website - Governor John P. deJongh's Website 
* USGS real-time, geographic, and other scientific resources of Virgin Islands 
* Office of the Lieutenant Governor  - Office of Lt. Governor Gregory R. Francis

### ข่าวและสื่อ
* The Virgin Islands Daily News - Daily newspaper in St. Thomas 
* St. Croix Source - Daily online news source from St. Croix
* St. John Tradewinds  - Weekly newspaper in St. John
* Career.VI - Virgin Islands Job Website


หมวดหมู่:เกาะในสหรัฐ
หมวดหมู่:พื้นที่เกาะของสหรัฐ
หมวดหมู่:เลสเซอร์แอนทิลลีส
หมวดหมู่:ประเทศที่ใช้ภาษาอังกฤษเป็นภาษาทางการ
หมวดหมู่:เกาะในทะเลแคริบเบียน
หมวดหมู่:รัฐและดินแดนที่ก่อตั้งในปี พ.ศ. 2460
หมวดหมู่:อดีตอาณานิคมของเดนมาร์ก
ปฏิทินสุริยจันทรคติ

**ปฏิทินสุริยจันทรคติ** (, , yīn yáng lì, , taiin taiyō reki) เป็นคำใช้เรียกรูปแบบการใช้ปฏิทินรูปแบบหนึ่ง มีใช้กันในหลายวัฒนธรรม โดยใช้ดิถีของดวงจันทร์เพื่อบอกข้างขึ้นข้างแรม บอกเดือน ตามแบบปฏิทินจันทรคติ โดยมากจะใช้บอกวันสำคัญทางศาสนา หรือเทศกาลฉลองตามประเพณีดั้งเดิม และมีการกำหนดวันตามแบบปฏิทินสุริยคติ เพื่อบอกเดือน และปี ในรูปแบบผสมนี้มักกำหนดปีตามรอบสุริยคติ คือปีหนึ่งมี 365 วัน หรือ 366 วัน

## ดูเพิ่ม
* ปฏิทินสุริยคติ
* ปฏิทินจันทรคติ

สุริยจันทรคติ
ฮิวแมนเวปปอน

**ฮิวแมนเวปปอน** () เป็น รายการทีวีรายสัปดาห์ ออกอากาศทางช่อง "เดอะฮิสทรีแชนแนล" () โดยพิธีกรรายการ (เจสัน แชมเบอส์ กับ บิล ดัฟฟ์) ซึ่งจะเดินทางไปยังประเทศ หรือภูมิภาคที่เป็นแหล่งกำเนิดของศิลปะการต่อสู้ เพื่อนำเสนอประวัติศาสตร์และวัฒนธรรมของประเทศหรือภูมิภาค ผ่านศิลปะการต่อสู้

พิธีกรได้ตระเวนฝึกฝนศิลปะการต่อสู้จากอาจารย์ที่เชี่ยวชาญแต่ละด้าน และสุดท้าย หนึ่งในพิธีกร (หรือบางครั้งอาจจะทั้งสองคน) ก็จะต่อสู้กับนักสู้ผู้เชี่ยวชาญศิลปะการต่อสู้เจ้าถิ่น

จุดเด่นอย่างหนึ่งของรายการคือ การนำเอาคอมพิวเตอร์กราฟิกส์ มาช่วยแสดงเทคนิคในด้านของการกระทำ แรง และผลกระทบ ซึ่งช่วยอธิบายประสิทธิภาพ และการทำงาน ของเทคนิคต่างๆของศิลปะการต่อสู้ในเชิงวิทยาศาสตร์

## รายการแต่ละตอน และ วันออกอากาศ

## อ้างอิง

## แหล่งข้อมูลอื่น
* รายการฮิวแมนเวปปอน ทาง เดอะฮิสทรีแชนแนล

หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2550
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2550
หมวดหมู่:รายการที่ออกฉายทางทรูวิชั่นส์
หมวดหมู่:รายการศิลปะการต่อสู้ทางโทรทัศน์
หมวดหมู่:รายการมวยไทยทางโทรทัศน์
ริการ์โด กอร์โดบา

**ริการ์โด อัลเบร์โต กอร์โดบา โมสเก** () นักมวยสากลชาวปานามา

## เกียรติประวัติ

* แชมป์ปานามารุ่นซูเปอร์ฟลายเวท (2544 - 2546)
* แชมป์ปานามารุ่นซูเปอร์แบนตัมเวท (2547, 2550)
* แชมป์ WBC FECARBOX รุ่นซูเปอร์ฟลายเวท 
** ชิง 13 กรกฎาคม 2544 ชนะทีเคโอ​ อาเล็กซ์ ซาอาเบดรา ยก 9 ที่ปานามา
** ป้องกันแชมป์ครั้งที่ 1, 16 พฤศจิกายน 2544 ชนะคะแนน ดาบิส อาโรเซเมนา ที่ปานามา
* แชมป์ WBC Latino รุ่นซูเปอร์ฟลายเวท 
** ชิง 3 ตุลาคม 2546 ชนะทีเคโอ​ ดาบิส อาโรเซเมนา ยก 3 ที่ปานามา
** ป้องกันแชมป์ครั้งที่ 1, 16 มีนาคม 2547 ชนะทีเคโอ​ เซร์ฮิโอ กอนซาเลซ ยก 1 ที่ปานามา
* แชมป์ NABA รุ่นซูเปอร์แบนตัมเวท
** ชิง 25 พฤษภาคม 2547 ชนะคะแนน เซเลสติโน กาบาเยโร ที่ปานามา
* แชมป์ WBC Latino รุ่นแบนตัมเวท
** ชิง 3 ธันวาคม 2547 ชนะทีเคโอ​ คาร์ลอส เมซา ยก 12 ที่ปานามา
** ป้องกันแชมป์ครั้งที่ 1, 10 ธันวาคม 2548 ชนะคะแนน โยกลิ เอร์เรรา ที่ปานามา
* แชมป์ WBA Fedelatin รุ่นซูเปอร์แบนตัมเวท
** ชิง 22 กันยายน 2550 ชนะทีเคโอ​ ดานิ ดิอัซ ยก 5 ที่ปานามา
* แชมป์เฉพาะกาล WBA รุ่นซูเปอร์แบนตัมเวท
** ชิง , 18 กันยายน 2551 ชนะคะแนน ลุยส์ อัลเบร์โต เปเรซ ที่ ปานามา
* แชมป์ WBC Latino รุ่นเฟเธอร์เวท
** ชิง , 31 มีนาคม 2555 ชนะทีเคโอ เอดูอาร์โด การ์ซิอา ยก 5 ที่ ปานามา 
* เคยชิงแชมป์ต่อไปนี้แต่ไม่สำเร็จ
** ชิงแชมป์เฉพาะกาล WBA รุ่นแบนตัมเวท เมื่อ 31 สิงหาคม 2548 แพ้คะแนน พูนสวัสดิ์ กระทิงแดงยิม ที่เวทีราชดำเนิน
** ชิงแชมป์โลก WBA รุ่นแบนตัมเวท เมื่อ 11 มีนาคม 2549 เสมอกับ วอลอดือมือร์ ซืยดอเรนโค ที่เยอรมนี
** ชิงแชมป์โลก WBA รุ่นแบนตัมเวท เมื่อ 17 มีนาคม 2550 เสมอกับ วอลอดือมือร์ ซืยดอเรนโค ที่เยอรมนี
** ชิงแชมป์โลก WBA รุ่นซูเปอร์แบนตัมเวท เมื่อ 21 มีนาคม​ 2552 แพ้ทีเคโอ เบอร์นาร์ด ดันน์ ยก 11 ที่ ไอร์แลนด์
** ชิงแชมป์เฉพาะกาล WBA รุ่นซูเปอร์แบนตัมเวท เมื่อ 13 พฤศจิกายน​ 2553 แพ้คะแนน กิเยร์โม ริกอนโด ที่ สหรัฐ

## อ้างอิง
* สถิติการชก boxrec.com 

หมวดหมู่:นักมวยสากลชาวปานามา
ไวยากรณ์ภาษากอกบอรอก

**ไวยากรณ์[[ภาษากอกบอรอก]]** มีลักษณะคล้ายกับตระกูลภาษาย่อยทิเบต-พม่าอื่น ๆ ไม่มีการผันรูปกริยา มีการผันคำนามตามการกโดยเติมปัจจัยต่อท้ายนาม

## การเรียงประโยค
* ประธาน-กรรม- กริยา เช่น Naisok *ไนซอก* mai  *ไม* (ข้าว) chao *เชา* (กิน) = ไนซอกกินข้าว
* คำแสดงความเป็นเจ้าของ-ประธาน-คำถาม เช่น Nini *นีนี* (ของคุณ) mung *มุง* (ชื่อ) tamo *ตามอ* (อะไร) = คุณชื่ออะไร
* ประธาน-กริยา-คำถาม เช่น Nwng *นืง* (คุณ) thangnaide *ทังไนเด* (จะไป) = คุณจะไปหรือ
* ประธาน-คำถาม-กริยา เช่น Nwng *นืง* (คุณ) tamoni bagwi *ตามอนี บักวี* (ทำไม) phai *ไพ* (มา) = คุณมาทำไม
* ประธาน-กริยา-คำสั่ง เช่น Nwng *นืง* (คุณ) thangdi *ทังดี* (จงไป) = คุณจงไป

## บุคคล
ภาษากอกโบรอกไม่มีการเปลี่ยนรูปกริยาตามบุคคล

## จำนวน
มี 2 แบบ คือ พหูพจน์ กับเอกพจน์ คำที่ใช้แสดงพหูพจน์ มี 2 คำ คือ rok และ sung ใช้ต่อท้ายคำนามหรือสรรพนาม rok ใช้ได้ทั่วไป แต่ sung ใช้กับคำนามที่เป็นบุคคลเท่านั้น คำนามที่มีคุณศัพท์ขยาย จะแสดงพหูพจน์ทีคุณศัพท์แทน เช่น

Bwrwirok Teliamura o thangnai = ผู้หญิงเหล่านั้นจะไปที่เตลิอมุระ (Teliamura)

O bwrwi naithokrok kaham rwchabo = ผู้หญิงสวยเหล่านั้นร้องเพลงได้ดี

## เพศ
มี 4 เพศ คือ บุรุษลึงค์ (เพศชาย) สตรีลึงค์ (เพศหญิง) อลึงค์ (เพศไม่ปรากฏ) และ นปุงสกลึงค์ (ไม่มีเพศ) เช่น borok (ผู้ชาย) เป็นบุรุษลึงค์ bwrwr (ผู้หญิง) เป็น สตรีลึงค์ chwari (เด็ก) เป็น อลึงค์ buphang (ต้นไม้) เป็น นปุงสกลึงค์

### การเปลี่ยนเพศของคำ
ทำได้หลายวิธี เช่น
* ใช้คำต่างกัน เช่น bwsai (สามี) – bihik (ภรรยา) ; phayong (พี่ชาย) – hanok (พี่สาว) 
* เติม -in ต่อท้ายรูปบุรุษ คำที่ลงท้ายด้วย a ตัด a ทิ้งไป เช่น sikla (ชายหนุ่ม) – sikli (หญิงสาว) ; achu (ปู่) – achui (ย่า)
* เติม jwk ต่อท้ายรูปบุรุษ เช่น bwsa (ลูกชาย) – bwsajwk (ลูกสาว) ; kwra (พ่อตา) – kwrajwk (แม่ยาย)
* คำที่เป็นอลึงค์ ทำให้อยู่ในรูปบุรุษโดยเติมปัจจัย sa, chwla, joa ทำให้อยู่ในรูปสตรีโดยเติม ma, jwk, bwrwi เช่น pun (แพะ) - punjua (แพะตัวผู้) – punjuk (แพะตัวเมีย) ; tok (ไก่) tokchwla (ไก่ตัวผู้) – tokma (ไก่ตัวเมีย) ; takhum (เป็ด) – takhumchwla (เป็ดตัวผู้) – takhumbwrwi (เป็ดตัวเมีย)

## การกและการลงท้ายการก
ภาษากอกโบรอก มีการกประธาน การกกรรม การกเครื่องมือ การกคำนาม การกความเป็นเจ้าของ และการกสถานที่ การลงท้ายของแต่ละการกคือ  o (ประธาน) nu (กรรม) ha (เครื่องมือ) ni (คำนาม) ni (ความเป็นเจ้าของ) และ o (สถานที่) โดยการลงท้ายเหล่านี้ ใช้ต่อท้ายคำนามและคำสรรพนาม ไม่มีการเปลี่ยนรูปแบบของคำนาม

## คำคุณศัพท์
วางต่อจากคำที่ขยาย ซึ่งใช้กับคำคุณศัพท์ดั้งเดิมเท่านั้น คำคุณศัพท์ ที่เป็นคำยืม อาจเรียงแบบอื่นได้ แบ่งเป็น 4 ระดับ คือ คำคุณศัพท์บริสุทธิ์ คำคุณศัพท์ประกอบ คำคุณศัพท์ขยายกริยา และคำคุณศัพท์ชนิดเค (k) ระดับแรกเป็นได้ทั้งคำดั้งเดิมและคำยืม ส่วนแบบที่ 4 พบเฉพาะคำดั้งเดิมเท่านั้น
## อ้างอิง
* *A simplified Kokborok Grammar, by Prof. Prabhas Chandra Dhar, 1987*

หมวดหมู่:ภาษากอกบอรอก
กอกบอรอก
การศึกษาภาษาญี่ปุ่นในประเทศไทย

**การศึกษาภาษาญี่ปุ่นในประเทศไทย** บันทึกว่ามีจัดการเรียนการสอนยุคแรกเมื่อปีพุทธศักราช 2477 ในระดับมัธยมศึกษาชั้นปีที่ 7-8 แผนกวิสามัญภาษาต่างประเทศ ณ โรงเรียนมัธยมวัดบพิตรภิมุข กรมวิสามัญศึกษา กระทรวงธรรมการ ปัจจุบันคือ มหาวิทยาลัยเทคโนโลยีราชมงคลรัตนโกสินทร์ พื้นที่บพิตรพิมุข จักรวรรดิ และเริ่มการสอนระดับอุดมศึกษาที่คณะอักษรศาสตร์ จุฬาลงกรณ์มหาวิทยาลัย เปิดสอนวิชาภาษาญี่ปุ่นเป็นวิชาเลือกใน พ.ศ. 2487 โดยตำราเรียนที่นิยมใช้ในปัจจุบัน คือ "มินนะ โนะ นิฮงโกะ" ซึ่งเป็นตำราเรียนภาษาญี่ปุ่นที่ใช้กันแพร่หลายทั่วโลก

ตามข้อมูลเมื่อ พ.ศ. 2549 (ค.ศ. 2006) ประเทศไทยมีสถาบันสอนภาษาญี่ปุ่นอยู่ 385 แห่ง ครูสอนภาษาญี่ปุ่น 1,153 คน และนักเรียนอีก 71,083 คน

## สถาบันอุดมศึกษาในประเทศไทยที่เปิดสอนภาษาญี่ปุ่นเป็นวิชาเอกในระดับปริญญาตรี เรียงตามปีพุทธศักราช

## การสอบวัดระดับความสามารถ

แต่ละปีมีการสอบวัดระดับความสามารถทางภาษาญี่ปุ่นในประเทศไทยอย่างน้อยสามแห่ง เริ่มแรกจัดเฉพาะในจังหวัดเชียงใหม่และกรุงเทพมหานคร ต่อมาใน พ.ศ. 2546 (ค.ศ. 2006) จึงจัดเพิ่มที่จังหวัดสงขลา ปัจจุบันมีการจัดสอบที่จังหวัดขอนแก่นและอุบลราชธานีด้วย และเปิดรับสมัครสอบวัดระดับเรียนภาษาญี่ปุ่นออนไลน์ JLPT Online โดยสมาคมนักเรียนเก่าญี่ปุ่น (ส.น.ญ.) นอกจากนั้น กรุงเทพมหานครยังเป็นแห่งเดียวในเอเชียตะวันออกเฉียงใต้ที่มีการสอบวัดระดับความสามารถทางภาษาญี่ปุ่นเชิงธุรกิจ (Business Japanese Proficiency Test) ซึ่งเมื่อปี 2546 ได้มีผู้เข้าสอบเป็นจำนวน 232 คน นับได้เป็นร้อยละ 13 ของผู้ทดสอบนอกประเทศญี่ปุ่น

## อ้างอิง

## ดูเพิ่ม
* การสอบวัดระดับความสามารถทางภาษาญี่ปุ่น
* การศึกษาภาษาญี่ปุ่นในสหรัฐอเมริกา

หมวดหมู่:การศึกษาในประเทศไทย
หมวดหมู่:ภาษาญี่ปุ่น
หมวดหมู่:ความสัมพันธ์ญี่ปุ่น–ไทย
เมนู

**เมนู** หรือทับศัพท์คำอ่านเดิม **เมนยู**  เป็นคำทับศัพท์ภาษาอังกฤษ *menu* อาจหมายถึง
* รายการอาหาร (restaurant menu)
* รายการเลือก (computer menu)
** แถบรายการเลือก (menu bar)
** รายการเลือกตามบริบท (context menu)
* แป้นรายการเลือก (menu key) บนคีย์บอร์ด
* ปฏิบัติการเมนยู  (Operation Menu) โคดเนมปฏิบัติการทิ้งระเบิดในสงครามเวียดนาม
* เมนยูฟูดส์ (Menu Foods) ผู้ผลิตอาหารสุนัขและอาหารแมวของแคนาดา เป็นผู้ผลิตรายใหญ่ที่สุดในอเมริกาเหนือ

## อ้างอิง
รายชื่อธงในประเทศโครเอเชีย

ตารางข้างล่างนี้แสดงภาพของธงต่างๆ ที่ใช้ใน **[[สาธารณรัฐโครเอเชีย]]** หรือใช้โดย **[[ชาวโครแอต]]**

## ธงชาติ

## ธงตำแหน่งราชการ

## ธงเรือ

## ธงทหาร

## หน่วยงานบังคับใช้กฎหมาย

### ธงหมายยศทหาร

## ธงกีฬา

## ธงในอดีต
### ราชธวัช

### รัฐชาติสมัยใหม่

### [[รัฐเอกราชโครเอเชีย]]

## ธงประจำภูมิภาค

## ธงอื่นๆ

## ดูเพิ่ม
* ตราแผ่นดินของโครเอเชีย
* ลิเยปา นาชา โดโมวีโน

หมวดหมู่:สัญลักษณ์ของประเทศโครเอเชีย
คโรเอเชีย
โรเจอร์ คามาจอร์จ

**โรเจอร์ กามาจอร์จ** () นักมวยสากลชาวฟิลิปปินส์ เกิดเมื่อ 13 ธันวาคม พ.ศ. 2510 ที่เมือง Cagayan de Oro ประเทศฟิลิปปินส์ สถิติการชก 60 ครั้ง ชนะ 33 (น็อค 3) เสมอ 3 แพ้ 23 
## ประวัติ
คามาจอร์จขึ้นชกมวยสากลครั้งแรกเมื่อ 11 พฤษภาคม พ.ศ. 2528 ชนะคะแนน โทนี เด ลาครูซ การชกของเขาในช่วงแรกชกแพ้และเสมอบ่อยครั้ง จนตั้งแต่ พ.ศ. 2529 เป็นต้นมาจึงชกชนะเป็นส่วนใหญ่ เคยชกชนะคะแนน เนลสัน พูริสมา จน 27 กรกฎาคม พ.ศ. 2530 จึงได้เดินทางมาชิงแชมป์เงารุ่นสตรอเวท WBC ในไทย แต่ทำได้เพียงแพ้น้ฮค อัศวิน ศ.ดุสิต ยก 2 จากนั้น คามาจอร์จยังคงขึ้นชกอย่างต่อเนื่องที่ฟิลิปปินส์ เคยชกชนะคะแนน เรย์ ลีกัส อัลฟอง นาวายา รูดี้ อีดาโน่ และเคยมาชกนอกรอบกับสงคราม ป.เปาอินทร์เมื่อ พ.ศ. 2536 ปรากฏว่าคามาจอร์จแพ้น็อคไปแค่ยก 2 และได้ขึ้นชิงแชมป์เงารุ่นฟลายเวท WBC  ที่ว่างเมื่อ 16 กุมภาพันธ์ พ.ศ. 2537 แพ้น็อค จ้าวสิงห์ทอง นครหลวงโปรโมชัน ยก 2 ไม่ได้แชมป์ หลังจากนั้น คามาจอร์จยังมีโอกาสได้ชิงแชมป์อีก 2 ครั้งคือ ชิงแชมป์ OPBF รุ่นไลท์ฟลายเวทเมื่อ 1 กรกฎาคม พ.ศ. 2537 แพ้น็อค ชาง ยังซุน ยก 1 และชิงแชมป์เงารุ่นฟลายเวท WBC เมื่อ 20 ธันวาคม พ.ศ. 2537 แพ้คะแนน แอบดี้ โปฮันที่ อินโดนีเซีย หลังจากชกแพ้โปฮันแล้ว คามาจอร์จชกแพ้ตลอด รวมทั้งมาชกแพ้คะแนน เอกวิทย์ สิงห์ชัชวาลย์ในไทยเมื่อ พ.ศ. 2538 ด้วย หลังจากที่คามาจอร์จชกแพ้คะแนน เซลโซ่ แดงก๊อดเมื่อ 30 ธันวาคม พ.ศ. 2538 แล้ว คามาจอร์จก็แขวนนวมไป
## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นสตรอเวท WBC เมื่อ 27 กรกฎาคม 2533 แพ้น็อค อัศวิน ศ.ดุสิต ยก 2 ที่ พัทยา
** ชิงแชมป์เงารุ่นฟลายเวท WBC เมื่อ 16 กุมภาพันธ์ 2537 แพ้น็อค จ้าวสิงห์ทอง นครหลวงโปรโมชั่น ยก 2 ที่ กทม.
** ชิงแชมป์ OPBF รุ่นจูเนียร์ฟลายเวท เมื่อ 1 กรกฎาคม 2537 แพ้น็อค ชาง ยังซุน ยก 1 ที่ เกาหลีใต้
** ชิงแชมป์เงารุ่นฟลายเวท WBC เมื่อ 20 ธันวาคม 2537 แพ้คะแนน แอปดี้ โปฮัง ที่ อินโดนีเซีย

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:บุคคลจากจังหวัดคากายัน
ลาดิสลาโอ บัซเกซ

**ลาดิสลาโอ บัซเกซ** (Ladislao Vazquez) นักมวยสากลชาวเม็กซิโก เกิดเมื่อ 22 มิถุนายน พ.ศ. 2509 ที่ เม็กซิโก ซิตี ประเทศเม็กซิโก สถิติการชก 52 ครั้ง ชนะ 32 (น็อค 14) เสมอ 2 แพ้ 18

## เกียรติประวัติ

* แชมป์ WBC Continental Americas รุ่นฟลายเวท
** ชิง 27 พฤษภาคม 2540 ชนะน็อค ราอูล ริออส ยก 8 ที่ เม็กซิโก
* แชมป์ WBC FECARBOX รุ่นซูเปอร์ฟลายเวท
** ชิง 20 ตุลาคม 2544 ชนะคะแนน มิกูเอล การ์เซียที่ เม็กซิโก
** เสียแชมป์ 29 พฤษภาคม 2545 แพ้น็อค เซซิลิโอ ซานโตส ยก 6 ที่ เม็กซิโก
* เคยชิงแชมป์ต่อไปนี้แต่ไม่สำเร็จ 
** ชิงแชมป์ WBC Continental Americas รุ่นฟลายเวทเมื่อ 16 ธันวาคม พ.ศ. 2537 ชนะคะแนน อเลฮานโดร เฟลิกซ์ มอนเทียล ที่ เม็กซิโก
** ชิงแชมป์โลกรุ่นไลท์ฟลายเวท WBC เมื่อ 26 พฤศจิกายน พ.ศ. 2541 แพ้คะแนน สมาน ส.จาตุรงค์ ที่ ปทุมธานี
** ชิงแชมป์ NABF รุ่นไลท์ฟลายเวทเมื่อ 4 กันยายน  2542 แพ้คะแนน เมลชอร์ ค็อบ คัสโตร ที่ เม็กซิโก
** ชิงแชมป์ WBO NABO รุ่นไลท์ฟลายเวท เมื่อ 29 พฤศจิกายน 2542 แพ้คะแนน ฮอร์เก้ อาร์เช่ ที่ เม็กซิโก
** ชิงแชมป์ WBC FECARBOX รุ่นซูเปอร์ฟลายเวทเมื่อ 17 ตุลาคม 2545 เสมอกับ เซซิลิโอ ซานโตส ที่ เม็กซิโก

## อ้างอิง

* สถิติการชก boxrec.com  

หมวดหมู่:นักมวยสากลชาวเม็กซิโก
หมวดหมู่:บุคคลจากเม็กซิโกซิตี
โอสการ์ อันดราเด

*โอสการ์ อันดราเด*'' (Oscar Andrade) หรือ โอสการ์ อันดราเด เรนเตเรีย นักมวยสากลชาวเม็กซิโก เกิดเมื่อ 3 กุมภาพันธ์ พ.ศ. 2518 สถิติการชก 69 ครั้ง ชนะ 36 (น็อค 18) เสมอ 2 แพ้ 31 

## เกียรติประวัติ

* แชมป์ NABF รุ่นไลท์ฟลายเวท
** ชิง 6 กันยายน 2540 ชนะน็อค ครูซ ซาโมรา ยก 7 ที่ เม็กซิโก
** ป้องกันแชมป์ครั้งที่ 1, 22 พฤศจิกายน 2540 ชนะน็อค เฮกเตอร์ ชาเวซ ยก 3 ที่ เม็กซิโก
** ป้องกันแชมป์ครั้งที่ 2, 28 กุมภาพันธ์ 2541 ชนะน็อค พอลลีโน วิลลาโลโบส ยก 6 ที่ เม็กซิโก
** ป้องกันแชมป์ครั้งที่ 3, 30 พฤษภาคม 2541 ชนะน็อค รามอน ยูโรซา ยก 5 ที่ เม็กซิโก
** ป้องกันแชมป์ครั้งที่ 4, 14 สิงหาคม 2541 ชนะคะแนน ฮาเวียร์ มูนอซ ที่ สหรัฐ
** ป้องกันแชมป์ครั้งที่ 5, 4 ธันวาคม 2541 ชนะคะแนน ฮูโก โรเมโร ที่ เม็กซิโก
** เสียแชมป์ 30 มกราคม 2542 แพ้คะแนน เมลชอร์ ค็อบ คาสโตร ที่ เม็กซิโก
* แชมป์ NABA รุ่นฟลายเวท
** ชิง 6 เมษายน 2543 ชนะคะแนน กิลเบอร์โต แคบบาส ที่ สหรัฐ
* แชมป์ NABF รุ่นซูเปอร์ฟลายเวท
** ชิง, 21 กุมภาพันธ์ 2544 ชนะคะแนน เดบินด์ ทาปา ที่ สหรัฐ
** ป้องกันแชมป์ครั้งที่ 1, 12 มกราคม 2545 ชนะน็อค คาร์ลอส มาดริกัล ยก 2 ที่สหรัฐ
** เสียแชมป์ 24 พฤษภาคม 2545 แพ้คะแนน เจอร์รี่ พีญาโลซา ที่ สหรัฐ
* แชมป์ WBO Latino รุ่นแบนตัมเวท 
** ชิง 20 พฤษภาคม 2548 ชนะคะแนน เซซาร์ โมราเลส ที่ สหรัฐ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิฟลายเวท WBO เมื่อ 10 กันยายน 2537 แพ้น็อค อเล็กซ์ ซานเชส ยก 4 ที่ เยอรมัน
** ชิงแชมป์โลกรุ่นมินิฟลายเวท IBF เมื่อ 28 กันยายน 2539 แพ้น็อค รัตนพล ส.วรพิน ยก 5 ที่ ประจวบฯ
** ชิงแชมป์ NABA รุ่นฟลายเวท เมื่อ 10 ธันวาคม 2542 เสมอกับ มาร์ติน อาร์เมนตา ที่ เม็กซิโก
** ชิงแชมป์โลกรุ่นฟลายเวท WBU เมื่อ 9 มีนาคม 2543 แพ้คะแนน ปีเตอร์ คัลชอร์ ที่ อังกฤษ
** ชิงแชมป์ NABF รุ่นจูเนียร์แบนตัมเวทเมื่อ 7 ตุลาคม 2549 แพ้คะแนน โนนิโต โดแนร์ ที่ สหรัฐ

## อ้างอิง

* สถิติการชก boxrec.com 

หมวดหมู่:นักมวยสากลชาวเม็กซิโก
ปัญจรักษา

**ปัญจรักษา** เป็นเทพผู้พิทักษ์ 5 องค์ตามความเขื่อของชาวเนปาล 

## รายชื่อเทพ
เทพทั้ง 5 องค์นี้ได้แก่ 
* **มหาสาหัสรประมารทินี** ประจำทิศตรงกลาง สีขาว ทำปางประทานพร ถือดาบและบ่วง มีหน้าที่ป้องกันภัย จากแผ่นดินไหว พายุและภูตผี
* **มหามนตรานุสารินี** ประจำทิศตะวันออก สีฟ้า ทำปางประทานพร ถือวัชระและบ่วง ทำหน้าที่ป้องกันโรคภัยต่างๆ 
* **มหาประติสรา** ประจำทิศใต้ สีเหลือง ถือจักรระดับอก ทำหน้าที่ป้องกันอันตรายที่เกิดแก่ร่างกายและจิตใจ
* **มหาศีตวดี** ประจำทิศตะวันตก สีแดง ทำปางประทานพร ถือคัมภีร์ ป้องกันสัตว์และพืชมีพิษ
* **มหามายุรี** ประจำทิศเหนือ สีเขียว ทำปางประทานพร ถือขนนกยูง ทำหน้าที่ป้องกีนพิษงู

## อ้างอิง

* 

หมวดหมู่:ยิดัม
วรรณกรรมลาว

**วรรณกรรมลาว** ที่มีมาแต่โบราณและเป็นที่รู้จักกันดี มีอยู่หลายเรื่อง โดยมากมักจะเป็นตำนานเรื่องของวีรบุรุษ เช่น พื้นขุนบูลม (ພື້ນຂຸນບູຣົມ) หนังสือขุน เจือง(ປຶ້ມຫົວຂຸນເຈືອງ) นอกจากนี้ยังมีประเภทนิทานสอนใจหรือคติธรรม เช่น อินทิญาณสอนลูก (ອິນທິຍານສອນລູກ) กาพย์ปู่สอนหลาน (ກາບປູ່ສອນຫຼານ) เสียวสวาด (ສຽວສະຫວາດ) ฯลฯ
ในบรรดาวรรณกรรมดังกล่าวนั้น เล่มที่ยอมรับกันว่าอยู่ในชั้นสูงสุด อาจกล่าวว่าเป็นวรรณกรรมสุดยอดของลาวน่าจะได้แก่ หนังสือเสียวสวาด และเรื่องท้าวฮุ่งท้าวเจือง 

## หนังสือเสียวสวาด
หนังสือเสียวสวาด เป็นหนังสือที่หาอ่านได้ยากในปัจจุบัน ฉบับพิมพ์ครั้งที่ 3 เมื่อ ค.ศ. 1967 เพียง 100 เล่มเท่านั้น|thumb
บางทีก็เรียกว่า นิทานเสียวสวาด เป็นหนังสือที่โบราณจารย์ลาวได้ประพันธ์ไว้ หนังสือนี้แต่งสมัยใดนั้น ไม่อาจยืนยันได้ชัดเจน แต่ได้รับความนิยมในหมู่ประชาชนลาวไม่น้อยกว่า 300 ปีแล้ว สันนิษฐานว่าจะแต่งในสมัยของพระเจ้าสุริยวงศาธรรมิกราช ต้นฉบับเป็นการจารึกลงไปในใบลาน ซึ่งลาวเรียกว่า หนังสือผูก มีอยู่ 10 ผูก จารึกด้วยตัวอักษรธรรม ซึ่งเป็นอักษรที่เคยใช้แพร่หลายในลาวและในภาคอีสานของไทย ผู้ที่รวบรวมไว้เป็นครั้งแรก คือ ท่านมหาสิลา วีระวงส์ ปราชญ์คนสำคัญของลาว 
หนังสือเสียวสวาดจัดได้ว่าเป็นนิทานสุภาษิตเค้าเรื่องของหนังสือเล่นนี้ คือ มีกฎุมพีผู้หนึ่งอยู่ที่ กรุงพาราณสี มีบุตรชายสองคน คนแรกชื่อ สีเสลียว คนน้อง ชื่อ เสียวสวาด เมื่อ เสียวสวาดอายุได้ 16 ปี กฎุมพีผู้พ่อเห็นว่าตนเองแก่แล้วจึงเรียกบุตรมาสั่งสอนเมื่อ กฎุมพี ผู้นั้นตายแล้วบุตรทั้งสองจึงได้ครองเรือนสืบมา

ต่อมามีพ่อค้าจากเมืองจำปานคร เอาเรือกำปั่น มาจอดอยู่ที่ท่าน้ำแถบหมู่บ้าน เสียวสวาดได้ไปคุ้นเคยกับนายเรือ ต่อมาเมื่อเรือนั้นจะกลับเมืองจำปานคร เสียวสวาดก็ขอเดินทางไปด้วย นายเรือก็ยินดีนัก รับเอาเสียวสวาดเป็นบุตร เมื่อไปในเรือเสียวสวาดได้แสดงความฉลาดหลักแหลมหลายประการ ต่อมาเมื่อไปถึงเมืองจำปานครแล้วนายเรือก็ยกลูกสาวให้เป็นภรรยา

ต่อมาอีก 3 ปี พระยาจำปานครเจ้าแผ่นดินปกครองบ้านเมืองด้วยความไร้ศีลธรรมจึงเกิดอาเพศขึ้นหลายอย่าง ทรงมีความกลัวจึงเกณฑ์ผู้คนมานอนเฝ้ายามที่พระราชวังคืนละ 500 คน เทวดาก็บันดารให้พวกผู้คนที่มานอนเฝ้ายามหลับสนิททุกคน ครั้นตอนดึกพระยาจำปามาตรวจดูเห็นทุกคนหลับจึงเกิดความกริ้วโกรธ ถึงตอนเช้าได้สั่งประหารคนทั้งหมด เป็นดังนี้มาทุกวัน

thumb|left|นิทานเสียวสวาด พิมพ์ครั้งที่ 2 เมื่อ พ.ศ. 2503
ต่อมาถึงเวรของนายเรือที่จะต้องถูกเกณฑ์ไปเฝ้ายาม นายเรือนั้นเห็นว่าตนคงไม่พ้นความตายเหมือนกับคนอื่น ๆ จึงเรียกลูกมาสั่งเสีย เสียวสวาดรู้เช่นนั้นก็อาสาไปแทน ครั้นในตอนดึกพระยาจำปาลุกมาตรวจ เห็นคนอื่น ๆ หลับสนิทหมด เว้นแต่เสียวสวาดคนเดียว เสียวสวาดได้ยินเสียงเปิดประตูก็กระแอมขึ้นกล่าว คำคาถาภาษาบาลี พระยาจำปาตกใจจึงเสด็จขึ้น เป็นเช่นนั้นถึงสามครั้ง ครั้งถึงตอนเช้าพวกที่นอนเฝ้ายามก็รอดตายทุกคน พระยาจำปาจึงให้สืบหาตัวคนที่กล่าวพระคาถา เมื่อได้พบกับเสียวสวาดก็ตอบข้อซักถามต่าง ๆ ของพระยาจำปาโดยยกนิทานเปรียบเทียบ พระยาจำปามีความยินดี ตั้งให้เสียวสวาดเป็นราชบัณฑิตประจำพระองค์ ตั้งแต่นั้นมาเสียวสวาดก็สั่งสอนพระยาจำปาและท้าวพระยาทั้งหลาย ให้ตั้งอยู่ในคุณธรรม นครจำปาก็เจริญรุ่งเรือง ไม่มีข้าศึกมารุกรานในที่สุด เสียวสวาดก็ได้เป็นอัครมหาเสนาบดี

## อ้างอิง

หมวดหมู่:วรรณกรรมลาว
วัดท่าฟ้าใต้

**วัดท่าฟ้าใต้** อยู่ที่บ้านฟ้าสีทอง หมู่ที่ 11 ตำบลสระ อำเภอเชียงม่วน จังหวัดพะเยา บนเส้นทางสายปง-เชียงม่วน สร้างเมื่อ พ.ศ. 2311 โดยครูธรรมเสนา และพ่อเฒ่าแสนอัฐิ ผู้นำชาวไทลื้อซึ่งอพยพมาจากสิบสองปันนา ลักษณะตัวพระอุโบสถ เป็นทรงเตี้ยก่ออิฐถือปูน หลังคาสามชั้นมุงด้วยแป้นเกล็ด ตามแบบสถาปัตยกรรมไทลื้อ องค์พระประธานแกะสลักจากไม้ประดู่เป็นพระพุทธรูปปางมารวิชัย หน้าตักกว้าง 117.5 เซนติเมตร สูง 227.5 เซนติเมตร ซึ่งอัญเชิญมาจากสิบสองปันนา ประดิษฐานบนฐานชุกชี ทรงสี่เหลี่ยมย่อมุมศิลปะไทลื้อ ประดับด้วยลายปูนปั้นรูปเครือเถา ลงรักปิดทอง ประดับกระจก มีแท่นธรรมาสน์ ลักษณะคล้ายมณฑปหรือปราสาท ฐานสี่เหลี่ยมย่อมุมยี่สิบชั้น ประดับลายปูนปั้นรูปเครือเถาและสัตว์ต่าง ๆ เช่น กวาง ช้าง ม้า นกยูง ลักษณะเด่น คือลวดลายดอกไม้ ที่แพรวพราวไปด้วยกระจก ประดับหลากสี ส่วนวิหารเป็นศิลปะไทลื้อ รูปร่างทรงเตี้ยก่อด้วยอิฐถือปูน หลังคาสามชั้นมุงด้วยแป้นเกล็ด ชั้นที่ 1 เป็นแบบปั้นหยา ครอบวิหารทั้ง 4 ด้าน ชั้นที่ 2-3 ทรงแบบปราสาท มีหน้าบันทางด้านทิศตะวันตก มีหลังคากันสาดรับทั้งสองด้าน

วิหารทรงไทลื้อ ลักษณะก่อด้วยอิฐถือปูน หลังคามี 3  ชั้น มุงด้วยแป้นเกล็ด ชั้นที่ 1 เป็นแบบปั้นหยาครอบตัววิหารทั้ง 4 ด้าน  ชั้นที่ 2-3  ทรงแบบปราสาทมีหน้าบัน ทางทิศตะวันออกและทิศตะวันตกมีหลังคากันสาดรับทั้งสองด้าน ตัววิหารทึบ มีประตูไม่กว้างนัก เป็นบานไม้สักผนังด้านข้างมีหน้าต่างเล็ก ๆ โดยรอบทั้ง 4 ด้าน พอให้อากาศถ่ายเทได้ มีความงดงามแปลกตา เชื่อกันว่าสร้างโดยช่างชาวไทยลื้อที่อพยพมาอยู่ในพื้นที่อำเภอเชียงม่วน นอกจากนั้นภายในวิหารยังมีองค์พระประธาน คือ หลวงพ่อสิบสองปันนา ซึ่งแกะมาจากไม้ประดู่เป็นพระพุทธรูปปางมารวิชัย ศิลปะล้านนา และมีฐานชุกชีเป็นลวดลายของศิลปกรรมเฉพาะถิ่นของสิบสองปันนา ซึ่งกรมศิลปากร ได้ขึ้นทะเบียนไว้เป็นโบราณ เมื่อ 27 ตุลาคม 2524

หมวดหมู่:วัดในจังหวัดพะเยา
หมวดหมู่:โบราณสถานในจังหวัดพะเยา
หมวดหมู่:อำเภอเชียงม่วน
ชิกเม ชินลา

**ชิกเม โอเซร์ ชินลา** (; ་, ไวลี:* 'Jigs-med 'Od-zer 'Phrin-las*; เกิดวันที่ 9 กันยายน ค.ศ. 1952) เป็นนักการเมืองชาวภูฏานที่ดำรงตำแหน่งนายกรัฐมนตรี 2 สมัย และอดีตรัฐมนตรีว่าการกระทรวงการต่างประเทศของภูฏาน ปัจจุบันเป็นหัวหน้าพรรคสหภูฏาน (Druk Phuensum Tshogpa - DPP, Bhutan United Party) ซึ่งชนะการเลือกตั้ง ได้เสียงข้างมากในสภา 44 ที่นั่ง จากทั้งหมด 47 ที่นั่ง ในการเลือกตั้งครั้งแรกของภูฏาน

ชิกเม ชินลา สำเร็จการศึกษาระดับปริญญาโทสาขารัฐประศาสนศาสตร์ จากมหาวิทยาลัยเพนซิลเวเนีย สหรัฐอเมริกา

## อ้างอิง

## แหล่งข้อมูลอื่น

*  (63rd session of the United Nations General Assembly)
* 

หมวดหมู่:นายกรัฐมนตรีภูฏาน
วนอุทยานไดโนเสาร์แก่งหลวง

[thumb|[แม่น้ำยมบริเวณแก่งหลวง]]
**วนอุทยานไดโนเสาร์แก่งหลวง** เป็นวนอุทยานในอำเภอเชียงม่วน จังหวัดพะเยา ส่วนหนึ่งของอุทยานแห่งชาติดอยภูนาง เป็นสถานที่ค้นพบซากกระดูกไดโนเสาร์ ตั้งอยู่ที่บ้านหนองกลาง หมู่ที่7 ตำบลบ้านมาง อำเภอเชียงม่วน จังหวัดพะเยา กระดูกที่พบเป็นกระดูกไดโนเสาร์ซอโรพอด ซึ่งเป็นไดโนเสาร์กินพืชขนาดใหญ่  คอยาว หางยาว เดินสี่ขา ขนาดไดโนเสาร์น่าจะยาวตั้งแต่ 15 เมตรขึ้นไป และคาดว่าจะมีชีวิตอยู่มาไม่น้อยกว่า 130 ล้านปี ปัจจุบันซากโครงกระดูกไดโนเสาร์ที่ขุดพบและแบบจำลองจัดแสดงอยู่ในพิพิธภัณฑ์ไดโนเสาร์เชียงม่วนในเขตวนอุทยาน การค้นพบนี้เป็นไดโนเสาร์ตัวแรกที่ค้นพบในภาคเหนือ ค้นพบในระหว่างปี พ.ศ. 2545 – 2552 โดยคณะสำรวจที่นำโดย วรวุธ สุธีธร จากกรมทรัพยากรธรณี

นอกจากนี้ในพื้นที่วนอุทยานยังเป็นที่ตั้งของแก่งหลวง ส่วนหนึ่งของแม่น้ำยม

## อ้างอิง
* https://www.museumthailand.com/th/museum/Chiang-Muan-Dinosaur
* https://thailandtourismdirectory.go.th/th/attraction/2573

หมวดหมู่:วนอุทยานในประเทศไทย
หมวดหมู่:ภูมิศาสตร์ของจังหวัดพะเยา
หมวดหมู่:อำเภอเชียงม่วน
โจเอล โรดรีโก้

**โจโจ้ โรดรีโก** หรือ **โจเอล โรดรีโก** () นักมวยสากลชาวฟิลิปปินส์เกิดเมื่อ 4 กรกฎาคม พ.ศ. 2524 ที่เจนเนอรอล ซานโตส จังหวัดโกตาบาโตใต้ ประเทศฟิลิปปินส์  สถิติการชก 40 ครั้ง ชนะ 10 (น็อค 6) เสมอ 3 แพ้ 27 
## ประวัติ
โรดรีโกขึ้นชกมวยสากลครั้งแรกเมื่อ 8 พฤษภาคม พ.ศ. 2542 ชนะน็อค ยองยอง เบโต ยก 2 ที่ฟิลิปปินส์ จากนั้นโรดรีโก้ขึ้นชกที่ฟิลิปปินส์ และชกชนะเป็นส่วนใหญ่ จน 1 มีนาคม พ.ศ. 2545 จึงได้ชิงแชมป์ WBC เอเชียรุ่นมินิมัมเวท แพ้น็อค สาลิกาเล็ก อ.เอกรินทร์ ยก 2 จากนั้น โรดรีโก้ขึ้นชกแพ้เป็นส่วนใหญ่ รวมทั้งมาแพ้คะแนน ไก่ชน ส.วรพิน ด้วย โรดรีโกได้ชิงแชมป์อีกครั้งเมื่อ 6 สิงหาคม พ.ศ. 2547 ซึ่งเป็นการชิงแชมป์โลกเยาวชนรุ่นฟลายเวท WBC และก็เป็นฝ่ายแพ้น็อค ฟ้าเพชรน้อย ส.จิตรพัฒนาไปแค่ยก 2 เท่านั้น จากนั้นได้ขึ้นชิงแชมป์ WBC เอเชียรุ่นซูเปอร์ฟลายเวทเมื่อ 24 กันยายน พ.ศ. 2547 และเป็นฝ่ายแพ้น็อค เม็ดเงิน กระทิงแดงยิม ยก 3 

หลังจากนั้น โรดรีโก้ขึนชกแพ้ตลอดจนถึง พ.ศ. 2549 หลังจากที่ชกแพ้น็อค ซอนนี่ บอย จาโรเมื่อ 26 มิถุนายน โรดรีโก้หยุดชกไป 3 ปี กลับมาชกอีกครั้งเมื่อ 8 พฤศจิกายน พ.ศ. 2552 ชนะคะแนนโดยเทคนิค ดอนดอน นาวาเรซ แต่หลังจากนั้น โรดรีโก้ก็มีแต่ชกแพ้และเสมอ จนหลังจากชกแพ้คะแนน ชาร์ลี กาบีญา เมื่อ 31 มีนาคม พ.ศ. 2554 แล้วก็ไม่ได้ขึ้นชกมวยอีก

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ ABCO รุ่นมินิมัมเวทเมื่อ 1 มีนาคม 2545 แพ้น็อค สาริกาเล็ก อ.เอกรินทร์ ยก 3 ที่ กทม.
** ชิงแชมป์โลกเยาวชนรุ่นฟลายเวท WBC แพ้น็อค ฟ้าเพชรน้อย ส.จิตรพัฒนา ยก 2 ที่ นครราชสีมา
** ชิงแชมป์ ABCO รุ่นซูเปอร์ฟลายเวทเมื่อ 24 กันยายน 2547 แพ้น็อค เม็ดเงิน กระทิงแดงยิม ยก 3 ที่ กทม.

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:บุคคลจากเฮเนรัลซันโตส
หมวดหมู่:บุคคลจากจังหวัดดาเวาเดลนอร์เต
อันเดรย์ โบโกลยุบสกี

**อันเดรย์ ยูร์เยวิช โบโกลยุบสกี** (, ; สวรรคต 28 มิถุนายน ค.ศ. 1174) เป็นเจ้าชายแห่งวลาดีมีร์-ซุซดัลใน ค.ศ. 1157 จนกระทั่งสวรรคต ในช่วงสงครามระหว่างตระกูลเจ้าชายที่เกิดซ้ำแล้วซ้ำเล่า อันเดรย์ร่วมกับยูรี โดลโกรูคี พระราชบิดา เข้ายึดเคียฟใน ค.ศ. 1149 เป็นการชั่วคราว จากนั้น 20 ปีต่อมา พระราชโอรสของพระองค์เป็นผู้นำในการปล้นสะดมเคียฟ (ค.ศ. 1169) พระองค์ได้รับการประกาศเป็นนักบุญในคริสตจักรรัสเซียออร์ทอดอกซ์เมื่อ ค.ศ. 1702

## พระราชโอรส
* พระราชโอรส 
* พระราชโอรส 
* พระราชโอรส ยูรี โบโกลยุบสกี พระนามแฝง อิยูรี อันเดรเยวิช

## อ้างอิง

## บรรณานุกรม
### วรรณกรรม
* 
** 
* 

## แหล่งข้อมูลอื่น
* Burial of St Andrew the Prince Orthodox icon and synaxarion

ค
หมวดหมู่:ราชวงศ์รูริค
หน่วยปฏิบัติการพิเศษทางอากาศ

**สเปเชียลแอร์เซอร์วิส** (; อักษรย่อ: SAS) เป็นหน่วยรบพิเศษของกองทัพบกบริติช ก่อตั้งขึ้นในปี 1941 เป็นหน่วยระดับกรม และต่อมาจัดระเบียบใหม่เป็นเหล่าในปี 1950 หน่วยปฏิบัติหน้าที่หลายบทบาทรวมทั้งการลาดตระเวนลับ การต่อต้านการก่อการร้าย การปฏิบัติโดยตรงและการช่วยเหลือตัวประกัน สารสนเทศและการปฏิบัติหน้าที่ส่วนมากเกี่ยวกับหน่วยเป็นความลับมาก และรัฐบาลบริติชและกระทรวงกลาโหมไม่ออกความเห็นเนื่องจากปฏิบัติการของหน่วยมีความละเอียดอ่อน

เหล่าฯ ปัจจุบันประกอบด้วยกรมปฏิบัติการพิเศษทางอากาศที่ 22 ซึ่งเป็นองค์ประกอบตามแบบของกำลังรบพิเศษสหราชอาณาจักร​ เช่นเดียวกับกรมปฏิบัติการพิเศษทางอากาศที่ 21 (อาร์ทิสส์) (สำรอง) และกรมปฏิบัติการพิเศษทางอากาศที่ 23 (สำรอง) (กรมปฏิบัติการพิเศษทางอากาศที่ 21 (อาร์ทิสส์) (สำรอง) และกรมปฏิบัติการพิเศษทางอากาศที่ 23 (สำรอง) เคยเป็นหน่วยสำรองภายใต้การบัญชาการปฏิบัติการของกองพลน้อยข่าวกรอง ตรวจตราและลาดตระเวนที่ 1​ ตั้งแต่ ค.ศ. 2014–ถึง ค.ศ. 2019) 

หน่วยปฏิบัติการพิเศษทางอากาศมีรากเหง้าในปี 1941 และสงครามโลกครั้งที่สอง มีการก่อตั้งใหม่เป็นส่วนหนึ่งของกองทัพรักษาดินแดนในปี 1947 ชื่อนายนรินทร์ คำริน กรมปฏิบัติการพิเศษทางอากาศที่ 21 (อาร์ทิสส์) ส่วนกรมปฏิบัติการพิเศษทางอากาศที่ 22 ซึ่งเป็นส่วนหนึ่งของกองทัพตามแบบ มีชื่อเสียงและเป็นที่รู้จักทั่วโลกหลังการช่วยเหลือตัวประกันเกือบทั้งหมดยกเว้นหนึ่งคนระหว่างการปิดล้อมสถานเอกอัครราชทูตอิหร่านในปี 1980 ซึ่งมีการแพร่สัญญาณโทรทัศน์0620857035

## อ้างอิง

## บรรณานุกรม

*
*

## แหล่งข้อมูลอื่น
* 


หมวดหมู่:หน่วยชิงตัวประกัน 
หมวดหมู่:หน่วยรบพิเศษของสหราชอาณาจักร
หมวดหมู่:หน่วยและรูปขบวนหน่วยรบพิเศษ
หมวดหมู่:องค์การต่อต้านการก่อการร้าย
SAS

**SAS** หรือ **เอสเอเอส** สามารถหมายถึง
* สแกนดิเนเวียนแอร์ไลน์ซิสเต็ม (Scandinavian Airlines System - SAS) กลุ่มธุรกิจสายการบินและโรงแรม ในกลุ่มประเทศสแกนดิเนเวีย (ประเทศเดนมาร์ก ประเทศนอร์เวย์ และประเทศสวีเดน)
* หน่วยปฏิบัติการพิเศษทางอากาศ (Special Air Service) หน่วยรบพิเศษทางอากาศของกองทัพบกสหราชอาณาจักร